48 perlemoenstropers naby Plet vasgetrek | Netwerk24
Deur Jackie Kruger 24 Januarie 2020 20:22
Beslag is gelê op meer as 142 kg perlemoen.
Sanparke het Vrydag in ’n verklaring gesê die vermeende perlemoenstropers is die Donderdag aan die westelike kant van die Tuinroete nasionale park tussen Keurbooms naby Plettenbergbaai en Soutrivier in die Tsitsikamma vasgetrek in ’n gesamentlike operasie van Sanparke, polisie en CapeNature.
Die vermeende stropers is toe na die naaste polisiestasie geneem. Meer as 142 kg perlemoen is op beslag gelê.
Die vermeende perlemoenstropers wat Donderdag aan die westelike kant van die Tuinroete nasionale park tussen Keurbooms naby Plettenbergbaai en Soutrivier in die Tsitsikamma vasgetrek is.
Die vermeende stropers is blykbaar van Gansbaai en sal Maandag in die landdroshof in Plettenbergbaai verskyn.
Fundisile Mketeni, Sanparke se uitvoerende hoof, het die veldwagters, CapeNature en die polisie vir hulle flinke optrede bedank.
“Ons organisasie is deel van plaaslike polisieforums in dorpe in Tuinroete en daarom kan ons gesamentlik stropery bestry.”
Volgens Sanparke word die Keurbooms-gebied deur CapeNature bestuur en Soutrivier by Nature’s Valley deur Sanparke.
Meer oor: Sanparke | Gansbaai | Plettenbergbaai | Vasgetrek | 140 Kg Perlemoen | Perlemoen | 48 Perlemoenstropers